

**(Această versiune consolidată a actului administrativ este un instrument de documentare, are doar scop informativ și nu produce efecte juridice, fiind elaborată în temeiul:**

* **art. 70^1 din Legea nr. 24/2000, republicată, cu modificările și completările ulterioare;**
* **modificărilor aduse prin Hotărârea Consiliului Județean Cluj nr. 261/19.12..2024: Anexa nr. 2 a fost modificată de pct.1 al art .I din Hotărârea Consiliului Județean Cluj nr. 261/2024 și înlocuită cu Anexa la Hotărârea Consiliului Județean Cluj nr. 261/2024).**

**H O T Ă R Â R E**

**privind aprobarea Organigramei, a Statului de funcţii și a Regulamentului**

**de organizare și funcționare pentru Centrul Judeţean pentru Conservarea**

**şi Promovarea Culturii Tradiţionale Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 112 din 17.05.2024 pentru aprobarea Organigramei, a Statului de funcţii și a Regulamentului de organizare și funcționare pentru Centrul Judeţean pentru Conservarea şi Promovarea Culturii Tradiţionale Cluj, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 16813/09.05.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 19906/09.05.2024 şi de Avizul cu nr. 16813 din 20.05.2024 adoptat de Comisia de specialitate nr. 6, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Adresa Centrului Judeţean pentru Conservarea şi Promovarea Culturii Tradiţionale Cluj cu nr. 16813/19.04.2024;
* Procesul-verbal al Consiliului administrativ al Centrului Judeţean pentru Conservarea şi Promovarea Culturii Tradiţionale Cluj cu nr. 618/08.04.2024;
* Adresa Instituției Prefectului Județului Cluj nr. 3305/IV/I din 26.03.2024, înregistrată la Consiliul Județean Cluj cu numărul 15180 în data 09.04.2024;

Luând în considerare prevederile:

* art. 2, art. 58 alin. (1) și (3) și art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 153, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) și alin. (2) lit. c) și ale art. 191 alin. (1) lit. a) și alin. (2) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. XIII, art XVII - XVIII, art. XXI și ale art. XXII din Legea privind unele măsuri fiscal-bugetare pentru asigurarea sustenabilităţii financiare a României pe termen lung nr. 296/2023;
* Legii privind finanțele publice locale nr. 273/2006, cu modificările și completările ulterioare;
* Legii - Codul muncii nr. 53/2003, republicată, cu modificările și completările ulterioare;
* Legii-cadru privind salarizarea personalului plătit din fonduri publice nr. 153/2017, cu modificările și completările ulterioare;
* art. LXIX din Ordonanța de urgență a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene;
* Ordonanței de urgență a Guvernului nr. 118/2006 privind înființarea, organizarea și desfășurarea activității așezămintelor culturale, cu modificările și completările ulterioare;
* Ordonanţei de urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;
* Hotărârii Guvernului nr. 442/1994 privind finanțarea instituțiilor publice de cultură si artă de importanță județeană, ale municipiului București și locale, republicată;
* Hotărârii Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice cu modificările și completările ulterioare;
* art. 2 alin. (1) din Ordinul comun al Ministrului Muncii, Familiei şi Protecţiei Sociale şi al Președintelui Institutului Național de Statistică nr. 1832/856/2011 privind aprobarea Clasificării ocupațiilor din România - nivel de ocupaţie (şase caractere), cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă reorganizarea Centrului Judeţean pentru Conservarea şi Promovarea Culturii Tradiţionale Cluj, conform prevederilor Legii nr. 296/2023, cu modificările ulterioare.

**Art. 2.** Se aprobă Organigrama pentru Centrul Judeţean pentru Conservarea şi Promovarea Culturii Tradiţionale Cluj, cuprinsă în **anexa nr. 1** care face parte integrantă din prezenta hotărâre.

**Art. 3.** Se aprobă Statul de funcții pentru Centrul Judeţean pentru Conservarea şi Promovarea Culturii Tradiţionale Cluj, cuprins în **anexa nr. 2** care face parte integrantă din prezenta hotărâre.

**Art. 4.** Se aprobă Regulamentul de organizare şi funcționare al Centrului Judeţean pentru Conservarea şi Promovarea Culturii Tradiţionale Cluj, cuprins în **anexa nr. 3** care face parte integrantă din prezenta hotărâre.

**Art. 5.** Organigrama, Statul de funcții și Regulamentul de organizare și funcționare Centrului Județean pentru Conservarea şi Promovarea Culturii Tradiţionale Cluj, prevăzute la art. 2 - 4, intră în vigoare la data de 01.07.2024, iar în perioada cuprinsă între data comunicării prezentei hotărâri și data de 30.06.2024 vor fi aplicate măsurile de reorganizare a stucturilor funcționale.

**Art. 6.** La data de 01.07.2024 se abrogă Hotărârea Consiliului Judeţean Cluj nr. 210/2021 privind aprobarea Organigramei, a Statului de funcţii și a Regulamentului de organizare și funcționare pentru Centrul Judeţean pentru Conservarea şi Promovarea Culturii Tradiţionale Cluj, modificată prin Hotărârile Consiliului Judeţean Cluj nr. 118/2022 și nr. 201/2022.

**Art. 7.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin managerul Centrului Judeţean pentru Conservarea şi Promovarea Culturii Tradiţionale Cluj.

**Art. 8.** Prezenta hotărâre poate fi atacată la instanța de contencios administrativ în conformitate cu dispozițiile Legii contenciosului administrativ nr. 554/2004, cu modificările și completările ulterioare.

**Art. 9.** Prezenta hotărâre se comunică Direcţiei Generale Buget-Finanţe, Resurse Umane; Centrului Judeţean pentru Conservarea şi Promovarea Culturii Tradiţionale Cluj, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj, precum şi pe pagina de internet „[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 111 din 27 mai 2024**

*Prezenta hotărâre a fost adoptată cu 32 de voturi “pentru” și 4 ”abțineri”,* *iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*